
谞讝讬专 住 注"讘 - 驻讬专讜砖 砖讟讬讬谞讝诇抓

讜讻讱 讛讜讗 诪转谞讛, 砖讗讬 [讗诐] 讜讚讗讬 谞讝讬专 讛讜讗 诪转讞讬诇讛, 砖诇讗 讛讬讛 讟诪讗 诇讗 讘讟讜诪讗转 诪转 讜诇讗 讘爪专注转, 注讜诇讛 讛专讗砖讜谞讛 砖讛讘讬讗 诇讗讞专 转讙诇讞转 专讗砖讜谞讛 讛讬转讛 诇砖诐 讞讜讘讛 砖诇 谞讝讬专讜转 讟讛专讛, 讜讝讜 砖诪讘讬讗 讻注转 讛讬讗 谞讚讘讛. 讜讗诐 讟诪讗 讜诪讜讞诇讟 讛讜讗 诪转讞讬诇讛, 谞诪爪讗 讻讬 注讜诇讛 讛专讗砖讜谞讛 砖讛讘讬讗 讛讬转讛 谞讚讘讛, 讜讝讜 砖诪讘讬讗 注讻砖讬讜 讛讬讗 讞讜讘讛, 讜讝讛 拽专讘谞讜转 讗讞专讬诐 砖诪讘讬讗 注讻砖讬讜, 讗砖诐 讜砖诇诪讬诐, 讛诐 砖讗专 拽专讘谞讜.


讗 注讚 讻讗谉 诇讙讘讬 讛诪拽专讛 砖讚讜讘专 讘讜 讘诪砖谞讛. 讜诪注转讛 讬讬讚讜谞讜 诪拽专讬诐 讚讜诪讬诐. 谞讝讬专 砖讛讬讛 讟诪讗 讟讜诪讗转 讛诪转 诪住驻拽, 讜诪爪讜专注 诪讜讞诇讟 讜讚讗讬 鈥�/b> 讗讜讻诇 讘拽讚砖讬诐 诇讗讞专 砖诪讜谞讛 讬诪讬诐, 砖住讜驻专 砖讘注讛 讬诪讬诐, 讜诇讗讞专 诪讻谉 谞讟讛专 诪讟讜诪讗转 讛爪专注转, 讜讘讬讜诐 讛砖诪讬谞讬 诪讘讬讗 拽专讘谞讜转讬讜, 讜诪讜转专 诇讗讻讜诇 讗讝 拽讚砖讬诐. 讜砖讜转讛 讬讬谉 讜诪讬讟诪讗 诇诪转讬诐 诇讗讞专 砖砖讬诐 讜砖讘注讛 讬诪讬诐, 砖爪专讬讱 诇住驻讜专 注讜讚 砖诇讜砖讬诐 讬讜诐 诇谞讝讬专讜转讜 讜诪讙诇讞, 讜讗讞专 讻讱 住讜驻专 注讜讚 砖诇讜砖讬诐 讬讜诐, 砖诪讗 讛转讙诇讞转 讛拽讜讚诪转 讛讬转讛 转讙诇讞转 讟讜诪讗转讜, 讜讝讜 讛讬讗 谞讝讬专讜转 讟讛专转讜.


 讜注讜讚 诪拽专讛: 谞讝讬专 砖讛讬讛 诪讜讞诇讟 住驻拽 讜讟诪讗 讜讚讗讬 鈥�/b> 讗讜讻诇 讘拽讚砖讬诐 诇讗讞专 砖诇砖讬诐 讜砖讘注讛 讬诪讬诐, 砖诪讙诇讞 诇讗讞专 砖讘注讛 讬诪讬诐 诪砖讜诐 讟讜诪讗讛 讜讚讗讬, 讜诪转讞讬诇 诇诪谞讜转 砖诇讜砖讬诐 讬诪讬 谞讝讬专讜转 诪讞讚砖. 讜讘住讜祝 讬诪讬 讛谞讝讬专讜转 讛诇诇讜 诪讙诇讞 砖讜讘 讜讗讝 讛讜讗 讟讛讜专 诪住驻拽 讟讜诪讗转 讛爪专注转 讜讗讜讻诇 讘拽讚砖讬诐. 讜讗讜诇诐 砖讜转讛 讬讬谉 讜诪讬讟诪讗 诇诪转讬诐 诇讗讞专 砖讘注讬诐 讜讗专讘注讛 讬诪讬诐, 讻讬 砖诪讗 讛讬讛 诪爪讜专注 诪讜讞诇讟 讜讟诪讗, 讜砖转讬 转讙诇讞讜转 专讗砖讜谞讜转 (砖诇 砖讘注讛 讜砖诇 砖诇讜砖讬诐 讜砖讘注讛) 注诇讜 诇讜 专拽 诇讟讛专转 诪爪讜专注 讘讞诇讜讟讜 讜讘住驻讬专转讜, 讜爪专讬讱 诇住驻讜专 注讜讚 砖诇讜砖讬诐 讬讜诐 诇谞讝讬专讜转 讟讛专讛.


 讜注讜讚 诪拽专讛: 谞讝讬专 砖讛讬讛 讟诪讗 讜讚讗讬 讜诪讜讞诇讟 讜讚讗讬 鈥�/b> 讗讜讻诇 讘拽讚砖讬诐 诇讗讞专 砖诪讜谞讛 讬诪讬诐 砖诪讙诇讞 诪讬讚 转讙诇讞转 专讗砖讜谞讛 砖诇 爪专注转讜, 讜诪讜谞讛 砖讘注讛 讬诪讬诐 讜诪讙诇讞 砖讜讘 诇爪专注转讜, 讜诇诪讞专转 讗讜讻诇 讘拽讚砖讬诐. 讜砖讜转讛 讬讬谉 讜诪讬讟诪讗 诇诪转讬诐 诇讗讞专 讗专讘注讬诐 讜讗专讘注讛 讬诪讬诐, 砖诪讜谞讛 砖讘注讛 讬诪讬诐 谞讜住驻讬诐 砖诇 讙讬讚讜诇 砖讬注专 诇转讙诇讞转 讟讜诪讗转讜 讜诪讙诇讞, 讜诪讜谞讛 砖诇讜砖讬诐 讬讜诐 诇转讙诇讞转 讟讛专转讜.


讘 砖讗诇讜 转诇诪讬讚讬讜 讗转 专' 砖诪注讜谉 讘谉 讬讜讞讬: 谞讝讬专 讟讛讜专 讜讛讜讗 讙诐 诪爪讜专注, 诪讛讜 砖讬讙诇讞 转讙诇讞转 讗讞转 讜注讜诇讛 (转讬讞砖讘) 诇讜 诇讻讗谉 讜诇讻讗谉, 讻诇讜诪专 讙诐 诇爪讜专讱 转讙诇讞转 讛爪专注转 讜讙诐 诇爪讜专讱 转讙诇讞转 讛谞讝讬专讜转? 讗诪专 诇讛谉: 讗讬谞讜 诪讙诇讞.


讗诪专讜 诇讜: 诇诪讛? 讗诪专 诇讛谉: 讗讬诇讜 诪讛讜转 砖转讬 讛转讙诇讞讜转 讛讬转讛 砖讜讜讛, 砖讝讛 诇讙讚诇 砖讬注专 讜讝讛 诇讙讚诇 砖讬注专, 讜讻谉 讝讛 诇讛注讘讬专 砖讬注专 讜讝讛 诇讛注讘讬专 砖讬注专 鈥� 讬驻讛 讗转诐 讗讜诪专讬诐. 注讻砖讬讜 诪讛讜转 砖转讬 讛转讙诇讞讜转 讛讬讗 砖讜谞讛, 谞讝讬专 诪讙诇讞 鈥� 讻讚讬 诇讛注讘讬专 讗转 砖注专讜, 讜诪爪讜专注 鈥� 讻讚讬 诇讙讚诇 砖讬讜讻诇 砖讜讘 诇讙诇讞 诇讗讞专 讬诪讬 住驻专讜.


 讜砖讗诇讜 注讜讚 讛转诇诪讬讚讬诐: 讜讗祝 讗诐 诇讗 转注诇讛 诇讜 转讙诇讞转 谞讝讬专讜转 诇转讙诇讞转 砖诇 住讜祝 讬诪讬 讞诇讜讟讜, 讜讗讜诇诐 注讚讬讬谉 转注诇讛 诇讜 转讙诇讞转 砖讘住讜祝 讬诪讬 住驻专讜, 砖砖讜讘 讗讬谞讜 爪专讬讱 诇讙诇讞, 讜讗讬谞讛 讗诇讗 诇讛注讘讬专 讗转 讛砖讬注专! 讜讗诪专 诇讛谉: 讗讬诇讜 讝讛 讛讬讛 谞注砖讛 诇驻谞讬 讝专讬拽转 讚诪讬诐 讜讝讛 诇驻谞讬 讝专讬拽转 讚诪讬诐 鈥�/b> 讬驻讛 讗转诐 讗讜诪专讬诐, 讗诇讗 诪爪讜专注 诪讙诇讞 诇驻谞讬 讝专讬拽转 讚诪讬诐 砖诇 讛拽专讘谉, 讜谞讝讬专 诇讗讞专 讝专讬拽转 讚诪讬诐 讜讗讬谉 讚诪讬讜谉 诪讜讞诇讟 讘讬谞讬讛谉.


 讜注讜讚 砖讗诇讜 讗讜转讜: 讜诇讗 转注诇讛 诇讜 诇讬诪讬 爪专注转讜 讜谞讝讬专讜转讜, 讜转注诇讛 诇讜 诇驻讞讜转 诇讬诪讬 爪专注转讜 诇转讙诇讞转 讟讜诪讗转讜 砖砖转讬讛谉 诇驻谞讬 讝专讬拽转 讚诪讬诐! 讗诪专 诇讛谉: 讗讬诇讜 讝讛 诪讙诇讞 诇驻谞讬 讘讬讗转 诪讬诐, 讻诇讜诪专, 诇驻谞讬 砖讟讜讘诇, 讜讝讛 诇驻谞讬 讘讬讗转 诪讬诐 鈥�/b> 讬驻讛 讗转诐 讗讜诪专讬诐. 讗诇讗 谞讝讬专 讟诪讗 诪讙诇讞 诇讗讞专 讘讬讗转 诪讬诐, 诪爪讜专注 鈥�/b> 诇驻谞讬 讘讬讗转 诪讬诐.


讗诪专讜 诇讜: 讬驻讛 讗诪专转 砖诇讗 转注诇讛 诇讜 转讙诇讞转 讗讞转 诇讬诪讬 住驻专讜 讜诇谞讝讬专讜转讜. 讜讗讜诇诐 谞讗诪专 砖转注诇讛 诇讜 诇驻讞讜转 诇讬诪讬 讞诇讜讟讜 讜讟讜诪讗转讜, 砖讝讛 诇讙讚诇 讜讝讛 诇讙讚诇 讛讜讗!


讗诪专 诇讛谉: 讘讻诇 讗讜驻谉 砖讛讜讗 讗讬谉 讚诪讬讜谉 诪诇讗 讘讬谉 转讙诇讞转 谞讝讬专 讜转讙诇讞转 诪爪讜专注. 砖讗诐 谞讝讬专 讟讛讜专 讜讛讜讗 诪爪讜专注 讬砖 讛讘讚诇 讘讬谞讬讛诐 讻讬 讝讛 诪爪讜专注 诇讙讚诇 砖讬注专, 讜讝讛 谞讝讬专 讟讛讜专 诇讛注讘讬专 砖讬注专 讜讗诐 谞讝讬专 讟诪讗 讜讛讜讗 诪爪讜专注 讬砖 讛讘讚诇 讗讞专 鈥� 讝讛 诪爪讜专注 诇驻谞讬 讘讬讗转 诪讬诐 讜讝讛 谞讝讬专 讟诪讗 诇讗讞专 讘讬讗转 诪讬诐.

